Jack Rowley

John Frederick «Jack» Rowley (født 7. oktober 1918 i Wolverhampton, død 28. juni 1998) var en engelsk fotballspiller, mest kjent for sin tid som angrepsspiller for Manchester United i tiden 1937 til 1954. 

Rowley startet sin karriere i 1935 hos Wolverhampton Wanderers, men fikk aldri plass på laget. I 1937 flyttet han til Bournemouth & Boscombe, der han scoret ti mål på sine elleve første kamper. Dette fikk Manchester United til å sperre øynene opp for talentet, og høsten 1937 ble han kjøpt av Manchester-klubben for 3 000 pund. Han var fremdeles bare 17 år gammel, men allerede i sin andre kamp for klubben, mot Swansea Town, scoret han fire mål. 

Han ble opprinnelig kjøpt opp som ving, men Matt Busby brukte han som midtspiss. Dette gjorde at Rowley ble klubbens toppscorer i hele fem sesonger, og var en meget viktig spiller på Busbys første store lag. I 1948 vant Manchester United FA-cupen og i 1951-52 vant klubben ligaen. I 1954 forlot han Manchester United for å bli spillende trener for Plymouth Argyle, hvor han ble til 1957, da han ble ansatt som trener for Oldham Athletic. 

Han var trener for AFC Ajax i Nederland i 1963-64-sesongen, før han tok trenerjobben i Wrexham. Senere var han trener for Bradford og etter nok en periode som Oldham-trener ga han seg med fotball i 1969.

 Referanser 

 Eksterne lenker 

  Jack Rowleys statistikk for Manchester United

Kategori:Engelske fotballspillere
Kategori:Engelske fotballtrenere
Kategori:Fotballspillere for Wolverhampton Wanderers FC
Kategori:Fotballspillere for AFC Bournemouth
Kategori:Fotballspillere for Manchester United FC
Kategori:Fotballspillere for Plymouth Argyle FC
Kategori:Fotballtrenere for Plymouth Argyle FC
Kategori:Fotballtrenere for Oldham Athletic AFC
Kategori:Fotballtrenere for AFC Ajax
Kategori:Fotballtrenere for Wrexham AFC
Kategori:Fotballtrenere for Bradford Park Avenue AFC
Kategori:Personer fra Wolverhampton